ΓΡΑΠΤΗ ΕΡΩΤΗΣΗ P-3740/97 υποβολή: Roberta Angelilli (NI) προς την Επιτροπή (17 Νοεμβρίου 1997)

Θέμα: Αξιολόγηση επιπτώσεων στο περιβάλλον από την κατασκευή της υπόγειας διάβασης του Castel Sant 7Angelo στη Ρώμη

Η κατασκευή της υπόγειας διάβασης του Castel San'Angelo στη Ρώμη έχει ήδη αποτελέσει αντικείμενο ορισμένων ερωτήσεων της υπογράφουσας.

Σε πρόσφατα άρθρα στον τύπο, ο Υπεύθυνος Δημοσίων Έργων της Ρώμης, ερωτηθείς συγκεκριμένα σχετικά με την ανάγκη κίνησης μιας διαδικασίας αξιολόγησης των επιπτώσεων στο περιβάλλον για τη μελέτη κατασκευής της υπόγειας διάβασης, σύμφωνα με τα προβλεπόμενα στο παράρτημα ΙΙ της οδηγίας 85/337/ΕΟΚ ((ΕΕ L 175 της 05.07.1985, σελ. 40.)), δήλωσε ότι βάσει της ιταλικής νομοθεσίας και ιδιαίτερα της εγκυκλίου της 7ης Οκτωβρίου 1996 αριθ. GAB/96/15208 του Υπουργείου Περιβάλλοντος, η διαδικασία αυτή δεν είναι αναγκαία.

Η Επιτροπή ωστόσο έχει ήδη διευκρινίσει σε άλλες περιστάσεις ότι όσο αφορά τις μελέτες βάσει του παραρτήματος ΙΙ της προαναφερθείσας οδηγίας, πρέπει να γίνεται αναφορά στο Προεδρικό Διάταγμα (ΒΔ) της 12ης Απριλίου 1996 που φαίνεται ότι αποτελεί τη δέουσα μεταφορά των αρχών του κοινοτικού δικαίου στο εθνικό δίκαιο.

Το εν λόγω Π.Δ. διευκρινίζει ότι για μελέτες όπως η υπόγεια διάβαση οι Νομοί είναι εκείνοι που καθορίζουν εδνεχομένως την ανάγκη μιας αξιολόγησης επιπτώσεων στο περιβάλλον (ΑΕΠ) και προσδιορίζουν τους σχετικούς τρόπους και διαδικασίες. Το θέμα ωστόσο της υπόγειας διάβασης, ουδέποτε αντιμετωπίσθηκε από το Νομό Λατίου που όπως φαίνεται δεν έχει ακόμη εκπονήσει περιφερειακό νόμο προς ρύθμιση του θέματος.

Υπό αυτές τις συνθήκες η αναφορά του Υπευθύνου στην υπουργική εγκύκλιο φαίνεται ότι στερείται της οιασδήποτε βάσης, όπως επίσης και φαίνεται παράνομη η απόφαση που έλαβε αυτόνομη ο Δήμος Ρώμης να μην υποβάλει το έργο σε διαδικασία ΑΕΠ, παρά το γεγονός ότι η μελέτη αφορά μία ζώνη μεγάλου αρχαιολογικού και μνημιακού ενδιαφέροντος.

Υπό το πρίσμα των ανωτέρω και λαμβάνοντας υπόψη ότι ο Δήμος Ρώμης έχει ήδη υποβάλει την οριστική μελέτη που θα έπρεπε να εγκριθεί στις 4 Νοεμβρίου 1997 ερωτάται η Επιτροπή:

1. εάν διακρίνει στη στάση του Δήμου Ρώμης μία καταφανή παραβίαση του κοινοτικού δικαίου που μεταξύ άλλων θα μπορούσε να θέση σε κίνδυνο τη συγχρηματοδότηση της ΕΤΕ για το έργο 7

2. εάν θεωρεί ότι θα έπρεπε να προβεί σε νέες ενέργειες έναντι του Δήμου Ρώμης, λαμβανομένης μεταξύ άλλων υπόψη της σιωπής των ιταλικών αρχών επί του θέματος.

Απάντηση της κ. Bjerregaard εξ ονόματος της Επιτροπής (8 Δεκεμβρίου 1997)

Οσον αφορά την τήρηση του κοινοτικού δικαίου που καθορίζει κατά πόσον κάποιο έργο του παραρτήματος ΙΙ της οδηγίας 85/337/ΕΟΚ του Συμβουλίου της 27ης Ιουνίου 1985 σχετικά με την αξιολόγηση των επιπτώσεων ορισμένων δημοσίων και ιδιωτικών έργων στο περιβάλλον ((ΕΕ L175 της 5.7.1985 )), θα πρέπει να υποβληθεί σε εκτίμηση περιβαλλοντικών επιπτώσεων, περίπτωση στην οποία ενδεχομένως αντιστοιχεί η υπόγεια διάβαση στο Castel Sant'Angelo που αποτελεί και το αντικείμενο της παρούσας ερώτησης, το Αξιότιμο Μέλος του Κοινοβουλίου καλείται να αναφερθεί στην απάντηση της γραπτής ερώτησης του Ε-3410/97 ((ΕΕ C 158 της 25.5.1998, σελ. 105 )).

Οσον αφορά στη χρηματοδότηση του εν λόγω έργου από την Ευρωπαϊκή Τράπεζα Επενδύσεων (ΒΕΙ), το Αξιότιμο Μέλος του Κοινοβουλίου καλείται να αναφερθεί στην απάντηση της γραπτής ερώτησης του Ε-3409/97 ((βλέπε σελίδα 54 )).